Document ID: 31996D0565

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Σεπτεμβρίου 1996 με την οποία επιτρέπεται στη Σουηδία να μη λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο προστιθέμενης αξίας (ΦΠΑ) (Το κείμενο στη σουηδική γλώσσα είναι το μόνο αυθεντικό) (96/565/Ευρατόμ, ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας,
τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο προστιθέμενης αξίας (1), και ιδίως το άρθρο 13,
Εκτιμώντας:
ότι, κατ' εφαρμογή του άρθρου 28 παράγραφος 3 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, για την εναρμόνιση των νομοθεσιών των κρατών μελών σχετικά με τους φόρους επί του κύκλου εργασιών - κοινό σύστημα φόρου προστιθέμενης αξίας: ενιαία φορολογική βάση (2), που στο εξής ονομάζεται «έκτη οδηγία», τα κράτη μέλη μπορούν να συνεχίσουν να απαλλάσσουν ή να φορολογούν ορισμένες δραστηριότητες και ότι οι δραστηριότητες αυτές πρέπει να λαμβάνονται υπόψη κατά τον καθορισμό της βάσης των πόρων ΦΠΑ 7
ότι, για την εφαρμογή των διατάξεων του άρθρου 28 παράγραφος 3 της έκτης οδηγίας, η παράγραφος 2 στοιχείο αα) του παραρτήματος ΙΧ (φορολογία) της πράξης προσχώρησης του Βασιλείου της Σουηδίας στις Ευρωπαϊκές Κοινότητες (3) επιτρέπει στη Σουηδία να απαλλάσσει από το φόρο ορισμένες δραστηριότητες που αναφέρονται στο παράρτημα ΣΤ της έκτης οδηγίας 7
ότι, δεδομένου ότι η Σουηδία δεν είναι σε θέση να προβεί σε ακριβή υπολογισμό της βάσης των ιδίων πόρων ΦΠΑ για ορισμένες κατηγορίες δραστηριοτήτων που αναφέρεται στο παράρτημα ΣΤ σημείο 2 της έκτης οδηγίας και ότι ο υπολογισμός αυτός θα μπορούσε να προκαλέσει φόρτο διοικητικής εργασίας αδικαιολόγητο σε σχέση με τις επιπτώσεις των εν λόγω δραστηριοτήτων στη συνολική βάση των πόρων ΦΠΑ της Σουηδίας, πρέπει να επιτραπεί στη Σουηδία να μη λαμβάνει υπόψη τις δραστηριότητες αυτές κατά τον υπολογισμό της βάσης ΦΠΑ 7
ότι δεδομένου ότι η Σουηδία είναι σε θέση να προβεί σε υπολογισμό χρησιμοποιώντας κατά προσέγγιση εκτιμήσεις για τέσσερις κατηγορίες δραστηριοτήτων που απαριθμούνται στο παράρτημα ΣΤ της έκτης οδηγίας, πρέπει να της επιτραπεί να υπολογίζει τη βάση ΦΠΑ χρησιμοποιώντας κατά προσέγγιση εκτιμήσεις 7
ότι η συμβουλευτική επιτροπή ιδίων πόρων ενέκρινε την έκθεση η οποία περιλαμβάνει τις γνώμες των μελών της σχετικά με την παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για τον υπολογισμό της βάσης των πόρων που προέρχονται από τον ΦΠΑ από την 1η Ιανουαρίου 1995 επιτρέπεται στη Σουηδία, σύμφωνα με την πρώτη περίπτωση του άρθρου 6 παράγραφος 3 του κανονισμού (ΕΟΚ, Ευρατόμ) αριθ. 1553/89 να μη λαμβάνει υπόψη την ακόλουθη κατηγορία δραστηριοτήτων η οποία παρατίθεται στο παράρτημα ΣΤ της έκτης οδηγίας:
- παροχές υπηρεσιών συγγραφέων, καλλιτεχνών και ερμηνευτών έργων τέχνης, εφόσον δεν πρόκειται για παροχές που ορίζονται στο παράρτημα Β της δεύτερης οδηγίας 67/228/ΕΟΚ του Συμβουλίου (4) (παράρτημα ΣΤ πρώην σημείο 2), εξαιρουμένων των δικαιωμάτων πνευματικής ιδιοκτησίας και των δικαιωμάτων εκμετάλλευσης.
Άρθρο 2
Για τον υπολογισμό της βάσης των ιδίων πόρων που προέρχονται από τον ΦΠΑ από την 1η Ιανουαρίου 1995, επιτρέπεται στη Σουηδία να χρησιμοποιεί κατά προσέγγιση εκτιμήσεις κατά τον υπολογισμό της βάσης στις ακόλουθες κατηγορίες δραστηριοτήτων που αναφέρονται στο παράρτημα ΣΤ της έκτης οδηγίας:
1. είσοδος σε αθλητικές εκδηλώσεις (παράρτημα ΣΤ πρώην σημείο 1) 7
2. παροχές υπηρεσιών, συγγραφέων, καλλιτεχνών και ερμηνευτών έργων τέχνης, εφόσον δεν πρόκειται για παροχές που ορίζονται στο παράρτημα Β της δεύτερης οδηγίας 67/228/ΕΟΚ (παράρτημα ΣΤ πρώην σημείο 2) σχετικά με τα δικαιώματα πνευματικής ιδιοκτησίας και τα δικαιώματα εκμετάλλευσης 7
3. μεταφορές προσώπων (παράρτημα ΣΤ πρώην σημείο 17) 7
4. παραδόσεις γηπέδων προς οικοδόμηση που ορίζονται στο άρθρο 4 παράγραφος 3 της έκτης οδηγίας (παράρτημα ΣΤ πρώην σημείο 16).
Άρθρο 3
Η απόφαση αυτή απευθύνεται στο Βασίλειο της Σουηδίας.
Βρυξέλλες, 11 Σεπτεμβρίου 1996.

Labels: 2
18
15